יחי הקיסר!

יחי הקיסר! (באנגלית: !‏Hail, Caesar), קומדיה אמריקאית משנת 2016 שכתבו, הפיקו, ערכו וביימו האחים ג'ואל ואיתן כהן. בסרט מככבים ג'וש ברולין, ג'ורג' קלוני, אלדן ארנרייך, רייף פיינס, ג'ונה היל, סקרלט ג'והנסון, פרנסס מקדורמנד, טילדה סווינטון וצ'נינג טייטום. זהו סיפור בדיוני העוקב אחר דמות שהייתה קיימת במציאות - אדי מניקס, בכיר בתעשיית הקולנוע האמריקאי בהוליווד של שנות ה-50 - המנסה לגלות מה עלה בגורלו של שחקן ראשי אשר נעלם במהלך צילומי סרט האפוס "יחי הקיסר!". הסרט זכה בעיקר בביקורות חיוביות מצד מבקרי הקולנוע, ורבים מהם העניקו שבחים לליהוק. אדי מניקס (ג'וש ברולין) הוא מנהל הפקה נמרץ, עסוק ורב-עוצמה ב"אולפני קפיטול" בהוליווד. הוא מטפל בפתרון שלל בעיות המתעוררות בעת הפקתם של סרטים, ובפרט הוא מסייע להפקת הסרט "יחי הקיסר!", המתרחש ברומא העתיקה, ומציג את עלייתו של ישו מבעד לעיניו של מפקד רומאי, שאותו מגלם השחקן המפורסם ביירד ויטלוק (ג'ורג' קלוני). לקראת סיום צילומי הסרט נעלם ויטלוק, וכעבור זמן קצר מגיעה אל מניקס דרישה לשלם כופר נפש בסך 100 אלף דולר כדי לשחררו. הובי דויל (אלדן ארנרייך) הוא כוכב מערבונים, שאותו משבץ מניקס בתפקיד דרמטי גדול מכפי מידתו, לפי דרישתו של בעל האולפנים, סקנק, היושב בניו יורק. בעת שיחה עם דויל מגלה לו מניקס שבמזוודתו יש כופר נפש בסך 100 אלף דולר. בערב דויל יוצא לסרט וארוחה עם קרלוטה ולדז (ורוניקה אוסוריו), הכוכבת הלטינית של הסרטים המוזיקליים של "אולפני קפיטול". הם עושים זאת בהוראת מניקס, כחלק משינוי תדמיתו של דויל. במהלך הארוחה רואה דויל את מזוודת הכסף, ומבין שהמחזיק בה הוא שלקח את כספי הכופר. דויל עוקב אחריו ומגיע לדירת פאר מבודדת בחוף מאליבו, שם הוא פוגש את ויטלוק השוהה בדירה לבדו. חוטפיו של ויטלוק הם חבורת תסריטאים קומוניסטים, שיצאו ללוות את חברם ברט גרני (צ'נינג טייטום), כוכב הסרטים המוזיקליים של "אולפני קפיטול", בדרכו לצוללת סובייטית שתיקח אותו לברית המועצות. הם רוצים להעניק לו את מזוודת הכופר, כתרומתם למהפכה, אך כאשר הם משליכים אותה בשלומיאליות היא נופלת מידיו לים ושוקעת. בינתיים לקח דויל את ויטלוק והחזירו להוליווד. ויטלוק משתף את מניקס ברעיונות הקומוניסטיים ששמע מחוטפיו, ובהם הרברט מרקוזה (בגילומו של ג'ון בלוטל). מניקס מתמלא זעם, סוטר לוויטלוק ושולח אותו לאתר הצילומים, להשלמת חלקו בצילומי הסרט. במהלך הסרט עובר מניקס בין אולפנים שונים, שבכל אחד מהם מצולם סרט אחר, וכך משולבים בסרט צילומים של שלל סצנות מתוך סרטים בסגנון הסרטים ההוליוודיים של תחילת שנות ה-50: מערבון, סרט מוזיקלי, דרמה רומנטית, סרט שבמרכזו שחייה צורנית וכמובן אפוס היסטורי (הסרט "יחי הקיסר!" עצמו). תוך כדי כל הפעילות הזו, מניקס עוסק בהשתקתן של שתי רכילאיות תאומות, ת'ורה ות'סלי טאקר (שתיהן בגילומה של טילדה סווינטון), המאיימות לפרסם מידע שאינו לרוחו. הוא מקבל מחברת "לוקהיד" הצעה לעבור לעבוד אצלה, בתנאים נוחים מאשר אלה של משרתו הנוכחית, אך מחליט לדחות את ההצעה ולהמשיך בעבודתו ב"אולפני קפיטול". קרטר בורוול כתב שירים מקוריים לסרט, ביחד עם הנרי קריגר ווילי ריאלה. הסרט נחשף לראשונה בשנת 2004, ואז העלילה אמורה הייתה להתרחש בשנות ה-20, עם צוות שחקנים המעלים הצגת תיאטרון המתרחשת ברומא העתיקה. האחים כהן גנזו את הרעיון עד לשלהי שנת 2013, אז הצהירו שהם עוסקים בפיתוח הסרט. שלב הצילומים החל בנובמבר 2014 בלוס אנג'לס, קליפורניה. הקרנת הבכורה של הסרט התקיימה בלוס אנג'לס, ב-1 בפברואר 2016. הקרנת הסרט ברחבי ארצות הברית החלה ב-5 בפברואר 2016, והוא פתח את פסטיבל הסרטים הבין-לאומי בברלין ה-66, ב-11 בפברואר 2016. הקדימון לסרט פורסם ב-9 באוקטובר 2015. הסרט הופץ ב-9 בפברואר 2016 בארצות הברית, וב-18 בפברואר 2016 בישראל. ב-5 בפברואר 2016 הסרט הוקרן בפסטיבל הסרטים הבינלאומי בברלין. בסוף השבוע הראשון ליציאתו, הסרט הגיע למקום השני ברשימת הסרטים המכניסים ביותר כאשר במקום הראשון זכה קונג פו פנדה 3. הסרט זכה לביקורות חיוביות, ובאתר Rotten Tomatoes שאוסף ביקורות מצוין כי 85% מהביקורות לסרט הן ביקורות חיוביות, והציון הממוצע שלו הוא 7.14/10 אתר האינטרנט הרשמי של יחי הקיסר! יחי הקיסר!, ברשת החברתית פייסבוק יחי הקיסר!, ברשת החברתית אקס (טוויטר) "יחי הקיסר!", במסד הנתונים הקולנועיים IMDb (באנגלית) "יחי הקיסר!", באתר נטפליקס "יחי הקיסר!", באתר AllMovie (באנגלית) "יחי הקיסר!", באתר Rotten Tomatoes (באנגלית) "יחי הקיסר!", באתר Box Office Mojo (באנגלית) "יחי הקיסר!", באתר Metacritic (באנגלית) "יחי הקיסר!", באתר אידיבי "יחי הקיסר!", במסד הנתונים הקולנועיים KinoPoisk (ברוסית) אורי קליין, מ"ברטון פינק" ל"יחי הקיסר": האחים כהן חוזרים להתחשבן עם הוליווד, באתר הארץ, 18 בפברואר 2016 גידי אורשר, "יחי הקיסר !" ויחי הכהן, סולם אורשר, 20 פברואר 2016 נטע אלכסנדר, יחי הקיסר: מכתב האהבה הנוסטלגי של האחים כהן, באתר הארץ, 17 בפברואר 2016 אורון שמיר, עכבר העיר אונליין, "יחי הקיסר!": האחים כהן מחזירים את אלוהים לאופנה, באתר הארץ, 19 בפברואר 2016 יאיר רוה, "יחי הקיסר!", ביקורת, בבלוג הקולנוע "סינמסקופ", 19 בפברואר 2016 ארז דבורה, "יחי הקיסר!": הוליווד, תצדיעי לאחים כהן, באתר ynet, 19 בפברואר 2016 דני לרנר, הקיסר של האחים כהן לא כזה גדול, באתר nrg‏, 19 בפברואר 2016 אבנר שביט‏, יחי המלכים כהן: "יחי הקיסר!" מוכיח עד כמה האחים כהן הם מאסטרים בעשייה קולנועית, באתר וואלה, 19 בפברואר 2016 זהר וגנר, יחי הקיסר – אמירה ביקורתית שחוקה, באתר "הבמה", 21 בפברואר 2016 איתי זיו, "סוציאליזם בארץ אחת: האמנות האידאולוגית של 'יחי הקיסר'", בבלוג "המודה", 23 בפברואר 2016 יעל שוב, ‏ביקורת: סלט קיסר: משהו טוב קורה לאחים כהן, באתר "Time Out ישראל", 18 בפברואר 2016 נטע אלכסנדר, "טרמבו" ו"יחי הקיסר": הקומוניזם משתלט על הוליווד, באתר הארץ, 2 במרץ 2016 "Hail, Caesar! (2016)". British Film Institute. נבדק ב-16 בפברואר 2016. {{cite web}}: (עזרה) "HAIL, CAESAR! (12A)". British Board of Film Classification. 12 בפברואר 2016. נבדק ב-12 בפברואר 2016. {{cite web}}: (עזרה) "Hail, Caesar! (2016)". Box Office Mojo. (Amazon.com). נבדק ב-18 בפברואר 2016. {{cite web}}: (עזרה)